Velika pljačka zlata
Velika pljačka zlata () je incident koji se zbio noću 15. maja 1855. godine kada je iz vlaka na liniji između Londona i Folkestonea otuđene 91 kg zlata (u vrijednosti od tadašnjih 10.000 funti, odnosno 1,011.341 funti prema današnjim cijenama). Zlato je tvrtka Abell and Co., Spielmann, and Bult prevozila iz Londona u Pariz, gdje je nestanak zlatnih poluga otkriven. Istraga, u kojoj je osim nekoliko policijskih službi sudjelovala i željeznička kompanija Southern Railways nije dala rezultata sve do godinu dana kasnije, kada je profesionalni kriminalac Edward Agar, zatvoren zbog krivotvorenog čeka, odlučio priznati sudjelovanje u zločinu i odati svoje suučesnike koji su bili zaposlenici željezničke kompanije. Na temelju njegovog iskaza, koji je detaljno opisao kako se pljačka bila planirala nekoliko godina prije, te kako su prilikom nje korištene olovne poluge kako bi se sakrio nestanak zlata, uhapšene su još četiri osobe, koje su 1857. dobile višegodišnje zatvorske kazne.

Godine 1975. je Velika pljačka zlata poslužila kao predložak za The Great Train Robbery, roman američkog književnika Michaela Crichtona koji je velikim dijelom historijske činjenice zamijenio fikcijom, i koji je 1979. ekraniziran kao film The First Great Train Robbery sa Seanom Conneryjem u glavnoj ulozi.

Literatura
 Hanrahan, David C., The First Great Train Robbery, London: Robert Hale, 2011. 

1855